
З А П О В Е Д
					№

На основание чл. 245, ал. 1, т. 4, във връзка с чл. 242, ал. 1 т. 2 от Закона за горите (ЗГ) и Протокол № 19 от 18.08.2026 г. на комисията, назначена със Заповед № 659 от 23.06.2026 г. на изпълнителния директор на Изпълнителна агенция по горите (ИАГ),

Н А Р Е Ж Д А М:
	1. Отписвам от публичния регистър по чл. 241 от ЗГ „ДЕЙЗИ-ВИЛИ“ ЕООД с ЕИК 200706139 и седалище: гр. Девин, ул. „Опълченска“ № 34.
	2. Обявявам за невалидно Удостоверение № 4506/15.12.2012 г., ведно с всички права, произтичащи от него.
Мотиви: Съгласно разпоредбата на чл. 245, ал. 1, т. 4 от ЗГ лице, вписано в регистъра по чл. 241, ал. 1, се отписва от регистъра, когато в резултат на промяна на обстоятелствата не отговаря на изискванията на чл. 242. Съгласно чл. 242, ал. 1, т. 2 от ЗГ, в публичния регистър по чл. 241, ал. 1 от ЗГ може да бъде вписан търговец, който не е в процедура по ликвидация. 
При направена от Изпълнителна агенция по горите проверка в търговския регистър на Агенцията по вписванията се установи, че е от 07.11.2017 г., дружеството е с прекратена търговска дейност и е в ликвидация. В резултат на настъпилата промяна на обстоятелствата по регистрацията на „ДЕЙЗИ-ВИЛИ“ ЕООД, търговецът не отговаря на изискванията на чл. 242, ал. 1, т. 2 от Закона за горите, а именно - да не е в процедура по ликвидация.
Предвид горепосоченото, на основание чл. 245, ал. 1, т. 4, във връзка с  чл. 242, ал. 1 т. 2 от Закона за горите, търговецът „ДЕЙЗИ-ВИЛИ“ ЕООД, с ЕИК 200706139, следва да бъде отписан от публичния регистър по чл. 241, ал. 1 от ЗГ.
3. Настоящата заповед да се публикува на сайта на ИАГ, а след влизането й в законна сила, да се изпрати на директорите на регионалните дирекции по горите и на държавните предприятия по чл. 163 от Закона за горите за сведение и изпълнение, и да се публикува на интернет страницата на ИАГ, при спазване на Закона за защита на личните данни /ЗЗЛД/.
4. Заповедта може да се обжалва в 14-дневен срок от съобщаването й чрез изпълнителния директор на Изпълнителна агенция по горите пред министъра на земеделието и храните или пред съответния административен съд по реда на Административнопроцесуалния кодекс.
Контрол по изпълнението на заповедта възлагам на инж. Росен Райчев – зам.-изпълнителен директор на Изпълнителна агенция по горите.

